מר טיינס.
הוא מוכן לקבל אותך.
דודג' טיינס.
תודה שבאת. -מר סלרס, תודה שהסכמת לפגוש אותי.
בשמחה. קרא לי מיילס.
חבל שאתה לא יכול לקרוא לי דודג'. איזה שם מגניב.
בבקשה, שב.
אבא שלי היה חובב מכוניות נלהב. עבד בפס ההרכבה.
כן, אבא של כל מי שגר פה עבד בפס ההרכבה.
אבא שלי ריתך רצפות רכב.
כשהייתי בן 14, הוא הביא אותנו
לכאן מאוסטריה בעקבות החלום האמריקאי,
ותאמין לי שדטרויט סיפקה את הסחורה.
אתה מעריץ של הווינגס? -כן.
יש לי את המחבט של אייזרמן
תלוי מעל האח בחדר המשחקים אצלי בבית.
הייתה לי בארון את החולצה של גורדי האו.
אמיתית? שלבש כששיחק? -בהחלט.
נאלצתי למכור אותה.
טוב, ראיתי את התיק הרפואי שלך.
נראה שהכסף לא היה רב והמזל היה רע.
אני ממש מצטער שאתה עובר את זה, דודג'.
הכאב הוא חלק מהעניין?
כן. הוא בדרך כלל נרגע די מהר.
מצטער.
שמע, מיילס, אני חושב שאתה מכיר את הסיפור שלי.
אם רק היה לי כסף, אולי הייתי עובר טיפול שהיה מוסיף לי עוד זמן,
ו…
אולי הייתי רואה את לידת בני.
שיחה כזאת דורשת אלכוהול.
לא יודע אם מומלץ לי, במצבי.
במצבך, אתה צריך לשתות מה שבא לך.
זה משהו איכותי, אני מבטיח לך.
רואה?
הייתי שואל איפה קנית את זה, אבל אין לי כסף,
ובטח הייתי מת לפני שהייתי גומר את הבקבוק.
בחייך, ילד, אל תדבר ככה.
פסימיות לא תועיל לך או לאשתך.
החדשות הטובות הן שאינך האדם הראשון
שהגיע לקרן טירו במצב מורכב.
אתה חושב שאוכל לקבל הלוואה?
יש לי בניין כעירבון, "הקרינגטון".
דודג', אני ממש רוצה לעזור לך, ואני מאמין שאני יכול,
אבל אני מכיר את בניין קרינגטון.
הוא לא גמור, אין מימון. אהיה הנושה הרביעי.
אני פשוט לא יכול להלוות סכום שכזה
למישהו שסביר מאוד שימות
לפני שאפילו יספיק לחשוב על החזר ההלוואה.
אני יודע שזה גורם לי להישמע מנוול אמיתי.
אני מבטיח לך שאני לא. פשוט…
איבדתי בני משפחה למחלת הסרטן.
ראיתי איזו מחלה קשה זאת.
זה בסדר. אני מבין.
אז מה, נראה לך שבכל זאת תוכל לעזור לי איכשהו?
כן. אבל לא אוכל לעשות זאת בעצמי.
אני זקוק לעזרתך, להשתתפותך.
השתתפות? מה הכוונה?
דודג', אני מה שנקרא "סייען".
אני מאפשר את ההתקדמות הטבעית של שאיפתו של הגבר להתמודד עם אתגרים.
טוב. אז איך זה קשור אליי?
אתה מבין, אני מייצג קליינטורה אקסקלוסיבית ואמידה מאוד
שמשלמת סכומי עתק עבור חוויה ייחודית וחד פעמית
בספורט אינטנסיבי מאוד…
ציד.
וכאן השתתפותך הופכת חיונית.
אתה רוצה שהם יצודו אותי?
כמו בפיינטבול?
כמו "תופסת" או משהו כזה?
כמו שצדים בעל חיים?
ספורט בהתגלמותו הטהורה ביותר.
לצוד כדי להרוג.
אני לא מאמין, אתה רציני.
אני רואה על פניך שאתה רק רוצה להסתלק מפה,
ואתה מוזמן לעשות זאת,
אבל אתה תצא עני כמו שנכנסת.
או שתקשיב לי עד הסוף ותעזור למשפחתך
בדרך שהייתה בלתי נתפסת עד לפני חמש דקות.
אתם צדים בני אדם חפים מפשע?
לא, אנחנו צדים בני אדם נואשים ללא ניצוץ של תקווה.
אנחנו מציעים אופטימיות, לא רק לאנשים כמוך.
ברוב המקרים, הציידים שלנו קצרו את רוב הפרסים שהחיים מציעים.
אנחנו נותנים להם אתגר.
הם לא צדים בני ארבעים רופסים עם ברכיים פצועות.
הם נלחמים בדגימות מוחשיות.
אנחנו עונים על הצורך שלהם להצליח.
ועוד לא דיברנו על מה שאתה תעשה למעני.
למענך?
אעזור לך ולאשתך עם הילד שעומד להיוולד.
עזרה אמיתית למשפחה במשבר.
מה שאני עושה למחייתי לא ממש מציע אפשרות
להרגיש טוב עם עצמי.
לא, אני מניח שלא.
שמע, אני הולך למשטרה.
ומה תגיד להם?
אתה תישמע מטורף ולא תוכל להוכיח דבר.
נראה.
תוכל להוריש למשפחתך מיליונים.
דודג'.
כמה פעמים מאז שאובחנת אמרת לעצמך שתעשה הכול
להבטיח שמשפחתך תהיה מסודרת אחרי מותך?
אז זו ההזדמנות שלך "לעשות הכול".
אם תרצה לשמוע עוד, אמשיך לשתות על המרפסת.
- ימים קודם לכן -
דודג' טיינס פותח בשיא הכוח,
עוקף את ונדרבילט וילסון ומשאיר את נוטרדאם מאחור.
הם רק צופים עכשיו.
הוא יוצא מהחבורה, מגדיל את הפער בכל צעד.
בפנייה האחרונה, רק אור היום נמצא לפניו.
דודג' טיינס מנצח בריצת ה-400
עם 45.46 שניות! שיא חדש לאוניברסיטת מישיגן.
לספרי ההיסטוריה.
דודג' טיינס, האתלט שנולד בקבוצה, הוא פשוט וינר.
- בניין הקרינגטון -
- תאריך סיום: סתיו 2015 -
- הכניסה למשאיות בלבד - - אין מעבר -
- חברת בנייה ד. טיינס מוצצת זין -
- מיטת תינוק 4 ב-1 -
- הודעה אחרונה -
- מחלקת המים העירונית, דטרויט -
- הודעה על עיקול -
היי, אתה. -היי, את.
רוצה ארוחת בוקר?
תודה רבה.
חביתה, אוכמניות, טוסט, קפה.
אלוהים.
לא טוב? -אלוהים אדירים.
אלוהים. -חשבתי שביצים זה בסדר.
בחיי. -זו החמאה.
שיט.
מצטער, מותק. חשבתי שאין לך בעיה עם מוצרי חלב.
את בסדר?
אין לי בעיה עם מוצרי חלב.
לחובט הקטן יש בעיה עם מוצרי חלב.
ועם עוף או כל דבר ירוק.
אבל תודה. זה היה נחמד מאוד.
תודה על נשיקת הקיא. זה היה חביב.
תגיד, נראה לך שנגיע לבניית המיטה השבוע?
אני רוצה להעיף את הקופסה מהכניסה.
כן, אבנה את המיטה. -ואת הלבנה הרופפת.
בכל פעם שדורכים עליה, היא נשלפת.
מיטת התינוק, הלבנה הרופפת, כל השאר,
אעשה הכול כשאסיים עם ניסיונות גיוס הכספים.
אני יודעת. ואתה תהיה מצוין.
אתה תמיד מצוין.
אל תסתירי ממני דברים. בסדר?
מצאתי את החשבונות.
לא הסתרתי אותם ממך. אני רק רוצה שתתרכז בעבודה שלך.
אני מרוכז, בסדר? ויש לי כמה רעיונות מעולים.
ואני אשיג את הכסף.
אני חייב ללכת.
היי.
אלף מאתיים שלושים ושמונה דולר ו-48 סנט.
זה מה שהיה לנו כשהתחתנו.
מינוס 220 אלף: השווי שלנו כשקנינו את הבית הרעוע הזה
ושיפצנו אותו. מהמסד עד הטפחות.
בנינו חיים יחד.
אנחנו נהיה בסדר.
כן, אני יודע.
חוב של 220 אלף דולר.
הימים הטובים, מה?
אני אוהב אותך.
מר פירס, אני מעריך את זמנך היקר.
אז הרשה לי לגשת מיד לעניין. בסדר?
הבניין שלך? הוא ספינה טובעת.
טוב? למען האמת, הוא כבר שקוע במים ומלא חורים.
אבל זה לא אומר שאי אפשר להציל אותו.
השקעה בנכסי מצוקה.
זה מה שמימן את השיש מתחת לרגלינו.
אז… -בדיוק.
וכפי שאתה רואה בפרוספקט…
אני לא משקיע במשהו על סמך ציור של איך הוא יכול להיות.
אני משקיע רק על סמך מה שהדבר כעת.
אז, בבקשה, הבא לי את המספרים האמיתיים. טוב?
הכול, אני מתכוון. ותתאמץ.
תביא לי את המספרים שביקשתי. אני צריך ללכת.
לנסיך טיינס העתידי.
ממזר בר מזל. שלוש פעמים, רק בנות.
אפילו הכלבה נקבה.
ואתם מגלים שלשלכם יש זרג. לא פייר.
בחייך, אתה אוהב להיות מוקף בילדות של אבא.
נכון, אבל לפעמים אני רק רוצה לראות כדורגל ולהפליץ עם מישהו.
אה, את לא עושה את זה איתו, ג'ניס?
ברצינות, אחי. איזה מזל.
יש לך יורש עצר.
אני כבר חוזר.
שמע, כשאתה משתין בסמטה שלי זה מבלבל את ההומלסים
כי הם כבר סימנו את הטריטוריה.
טוב, אחי. מה הבעיה?
איך יהיה לי יורש עצר
כשאני מוריש רק הר של חובות?
די, אני יודע שקשה. -השקעתי כל מה שהיה לי בבניין הקרינגטון.
שלא לדבר על השקעות של אחרים.
אני לא סתם משקיע שהפסדת את כספו.
אני החבר הכי טוב שלך
שאת כספו הפסדת.
זה לא מצחיק, אחי. זה הורג אותי.
גם אני לא מרוצה מהעניין.
כאילו, לא יודע אם שמת לב, אבל המקום הזה הוא לא בדיוק מכרה זהב.
חמישים אלף זה הרבה כסף בשבילי,
אבל אני רוצה לקבל אותו חזרה רק כשתוכל להחזיר.
תראה. "רכבי ואן ביורן".
בימים ההם, כשהשלט האיר,
היית יכול לראות אותו מכל מקום בעיר.
זוכר את הקיץ ההוא, כשאבא שלך העסיק אותנו בחדר הצביעה?
כן, הבאנו את פני… פני…
מה היה שמה? -פני טלסקו.
פני טלסקו. -ואת תמי פולנצ'ל.
אבא שלי תפס אותנו מעשנים מהסיגריות שלו במחילות התת-קרקעיות.
כן, חשבתי שהוא יחטוף התקף לב.
ברור.
אם אדי הצבע היו מגיעים לאחת המנהרות,
היינו מפוצצים חצי מפעל.
מטופש. -כן, אבל כיפי.
שמע, אחי, זמנים טובים בפתח.
תחזיק מעמד.
עכשיו אני צריך לבדוק מה מצב החביות.
אתה בסדר? כן? -כן, אני בסדר.
אם אצטרך לצאת לפה שוב, תצטרך לקרוא לבן שלך לוגר.
גברת טיינס. -איפה בעלי?
מצאתי אותו במסלול שלי. הרופאים יוכלו להרחיב,
אבל עכשיו הוא ערני ובטוב.
אקח אותך אליו.
מכאן.
- אגף די -
הוא שם. -תודה.
מה קרה? -היי. אני בסדר.
אני בסדר. -התקשרו מהמשטרה. נבהלתי כל כך.
מר וגברת טיינס?
זה ד"ר קרלטון לוי ואני ד"ר רג'יני סינגל.
אז מה קורה, לכל הרוחות?
רגע אחד אני בתחנת האוטובוס, ואז אני מתעורר פה.
מר טיינס, אתה סובל מכאבי ראש לאחרונה?
כן, מכאבי ראש חריפים.
זו סריקת המוח שלך.
הגוש הזה הוא… גליובלסטומה,
גידול אגרסיבי.
הוא ממאיר ובגלל מיקומו,
אי אפשר לנתח.
זו בטח טעות.
הוא רץ איזה תשעה קילומטרים ביום.
גברת טיינס, התמזל מזלנו שד"ר לוי מבקר פה.
הוא אחד המנתחים האונקולוגים הבכירים בבית החולים "סלואן קטרינג".
שנינו מסכימים על הדיאגנוזה.
הלוואי שהיינו טועים, אבל לצערי,
אנחנו לא טועים.
- מיון -
לא אכפת לי מה הם אומרים.
נפגוש כל מומחה אפשרי,
נלך למרפאת "מאיו", ל"סידרס"…
איך, ואל? אין לי ביטוח.
יש לך. -לא. לך ולתינוק יש ביטוח.
הוצאתי את עצמי מהפוליסה לפני חודשים.
למה עשית דבר כזה?
כי אין לנו כסף, ואל.
אני בסדר.
שמע, אחי, אני…
אני ממש מצטער שאתה עובר את זה.
הינה.
איזו חברה משאירה אותם בבית החולים כל הזמן.
הם אומרים שהם עוזרים לחולים במצוקה.
- קרן טירו - - מיילס סלרס - נשיא -
אולי הם יוכלו לעזור לך.
- ביטחון למחוסרי הביטוח -
שבועות?
ואל ואני לא הספקנו לבלות מספיק זמן יחד.
אני כועס.
אני כועס שאני הולך למות.
אני כועס שבני לא יכיר אותי.
אני כועס שהגידול המחורבן הזה גוזל אותי ממשפחתי.
יש עוד אופציות, אתה יודע,
דברים הוליסטים.
ראיתי טלוויזיה לפני כמה ימים, ומישהו אמר שאם שותים אלוורה,
זה עושה משהו לחומציות בגוף והורג את הסרטן,
או אוהלים שמזיעים בהם החוצה את הרעלים,
או, לא יודע, יש קריסטלים בעלי יכולות ריפוי
או רייקי או דיקור.
אני רק חושב… שכדאי שננסה עוד דברים.
שלא נקבל את זה ודי. יש אופציות.
- היום -
מניסיוני, הכי טוב שאדבר קצת
ואתה רק תקשיב בראש פתוח.
אתה מוכן לעשות את זה למעני, דודג'?
אז, ככה יצודו אותך.
זה ציד של 24 שעות.
כל שעה שתשרוד,
עוד כסף יעבור אל חשבון הבנק שלכם,
וימשיך לעבור עד סוף המשחק.
אם תשרוד את היממה, תצא אדם עשיר.
אם לא…
תמות כמה שבועות מוקדם ממה שהיית מת ממילא,
אבל תסדר את משפחתך כלכלית לכל החיים.
אני לא מאמין שאנחנו מנהלים את השיחה הזאת.
אחרי שהתקשרת למשרד שלי, קראתי עליך.
בחור מקומי עושה טוב, משנה את העיר לגמרי.
אתלט-כוכב ממישיגן, אזרח למופת.
דודג', אם הייתי יכול להבריא אותך בהינף שרביט, תאמין לי, הייתי עושה זאת.
אבל השרביט הזה לא קיים, וגם אם היה קיים, לא היית יכול להרשות אותו לעצמך.
ככה אתה מוצא משתתפים?
משקר לבתי חולים ומספר להם שאתה יכול לעזור לחולים?
אני יכול לעזור לך, וזה מרגש אותי.
זה אולי מפתיע אותך,
אבל לא חשבתי שזה הייעוד שלי, כשהתבגרתי.
רציתי להיות שוער ב"רד וינגס".
בדרך כלל אני מתעסק בילדים עם קרן נאמנות שמבזבזים ירושות
או מהמרים מטומטמים.
יש לי מישהו עם תחביב קוקאין של שש ספרות ברשימת הטלפונים שלי עכשיו.
דודג', אתה החולה הסופני הראשון שמצאנו
שהוא מספיק בכושר לרוץ.
אתה פשוט בחור טוב שקיבל קלפים גרועים.
אם אני בחור טוב, אז מה אתה?
תקוותך היחידה.
אם אתה רוצה לשקול את זה, יש כללים,
והחשוב שבהם הוא: ברגע שאתה מתחייב, זהו זה.
אין פסק זמן, אין ניסיון שני.
הלקוחות שלי רוצים להיות בטוחים לגמרי שאתה יודע בדיוק למה אתה נכנס.
הם רוצים ציד הוגן.
ג'נטלמנים ממש. -אל תמהר להניח שמדובר בגברים.
ציידים יכולים להיות גברים נשים, שחורים, לבנים,
קצבים, אופים, יצרני פמוטים.
כל אדם שייקרה בדרכך עלול להיות האדם האחרון שתראה.
הכלל הבא: המשחק מתקיים אך ורק בדטרויט.
אם תצא מגבולות העיר, זו הפרה של הכללים והמשחק לא יסתיים לעולם.
הוא יימשך עד שתיהרג.
אם תלך למשטרה או תביא למעצרך - זו הפרה.
אם תספר למישהו מה קורה, זו הפרה.
אלה רק אתה וחמשת הציידים שארגנו לסיבוב הזה.
בלי תעודות זהות, בלי כסף מזומן, בלי עזרה. רק אתה לבדך.
והכסף?
יופי, סימן שאתה מסוקרן.
בסוף השעה הראשונה, 50 אלף יועברו
לבנק שלך מחשבון בחו"ל שלא ניתן להתחקות אחריו.
בשעה שאחרי, 100 אלף.
ההפקדות קופצות ב-50 אלף מדי שעה עד השעה ה-20, שבה תקבל מיליון,
ואז הן יקפצו במיליון בכל שעה אחר כך,
ויגיעו לשיא בשעה האחרונה, שבה יועברו חמישה מיליון
כך שבסך הכול… -עשרים וארבעה וחצי מיליון דולר.
כן, זו בדיוק הסיבה שתצטיין במשחק הזה.
חכם, אתלטי, מכיר את השטח טוב מהציידים.
אתה יכול להצליח.
יש עוד כמה דברים שאתה צריך לדעת.
בלי נשק חם.
הציידים צריכים להתקרב אליך.
הם יהיו יצירתיים מאוד.
אתה צריך לשאת את זה כל הזמן.
אפשר להתקשר ממנו רק אליי.
כל שעה שתשרוד…
מיד אחרי שכספך יופקד בחשבון…
הוא ישמיע שני צלצולים,
ויסגיר את מיקומך המדויק במשך 15 שניות.
אחר כך, אתה שוב מתנתק.
אל תחשוב שאתה יכול להשאיר אותו באוטובוס ולהסתלק.
נמצא את הטלפון בלעדיך? זו הפרה.
זה יעשה אותך שחקן קבוע במשחק.
מספיק כדי שתדע שאני רציני,
לא מספיק כדי לפתור לך את הבעיות.
איך שאתה רוצה.
אבל אם תשנה את דעתך…
זה מספרי הפרטי.
אני מקווה לראותך בקרוב.
נתראה בגיהינום לפני כן.
לא.
אתה תגיע לגן עדן, דודג', כשתמות.
כך שגם בתעריף פניות של 2.6 אחוזים,
עדיין התשלומים הרבה מעבר לממוצע.
מודל העלויות המשתנות מאפשר החזר הון
גדול יותר מהשקעות דומות בקולומבוס,
גרנד ראפידס, פאוריה וסנט לואיס. -בסדר, דודג'.
כן, אדוני. רצית לשאול משהו? -לא, אני חושב שקיבלתי
מושג מדויק על מה אנחנו מדברים.
אבל אני מוכרח לומר, ידידי, אתה מסוגל למכור מלח לחילזון.
תודה.
אבל אני מצטער לומר לך, שלא תצליח למכור לי את זה.
ממש רציתי שהמספרים יעבדו. אבל הם לא עובדים.
אבל אולי נוכל לעבוד יחד בעתיד, טוב?
אולי אם אשכתב את ההצעה?
לא, אין צורך, אבל תודה. הסירוב סופי.
בסדר, ידידי.
מה אם אתן לך 75 אחוז אקוויטי?
אתה יכול לתת לי את כל הבניין המחורבן, זה לא ישנה.
אני לא מעוניין בחוב שמתלווה אליו.
בוא אליי עם הפרויקט הבא, בסדר?
לא יהיה עוד פרויקט, אדוני. זה חייב לעבוד.
משפחתי ואני עוברים עכשיו משהו,
וזה… הבניין הזה הוא כל מה שיש לי.
עברתי משהו דומה כשרק התחלתי,
אבל סמוך עליי, זה אף פעם לא גרוע כמו שנדמה.
אתה תתאושש, ילד.
טוב, נהיה בקשר.
אתה יודע מה אני לא אוהב בזה?
את החלק שגוססים?
אני לא אוהב שנהיית רכיכה.
כשקרעת רצועת קרסול בטורניר האזורי,
התאמנת בטירוף, חזרת וניצחת בארצי.
וכשהמרצה הדוש ניסה לגנוב את ואל… היי.
תסתכל אליי כשאני מדבר אליך.
כשהדוש הזה ניסה לגנוב את ואל, ניגבת בו את הרצפה.
אתה זמר גרוע, שחקן קלפים סביר,
והחבר הכי טוב שלי, אז תילחם כמו שאתה תמיד נלחם.
אין לי כסף, אין לי ביטוח.
ההורים שלי מתו. המשפחה של ואל מרוששת.
בעזרת מה בדיוק אני אמור להילחם?
יש לך תינוק בדרך, אז תילחם בכל מה שעומד לרשותך.
היי.
לאן הלכת?
יצאתי להליכה לנקות את הראש.
יש לי משהו לספר לך.
קיבלתי הצעה.
ג'רי פירס רוצה לסגור את המימון.
אז ייכנס כסף,
ונשתמש בו כדי לממן את התרופות הכי אגרסיביות,
את הניתוחים הכי ניסיוניים, מה שצריך.
חקרתי קצת, ויש רופאים שפיתחו הליכים שהם…
אלוהים.
שמעי,
אני עוד לא מוכן לוותר,
אז אני מתכוון להילחם.
אלחם בשביל שלושתנו, ולא אכנע.
נהיה בסדר?
כן.
כן, אני מבטיח.
שלום, דודג'.
איך ידעת שזה אני?
אתה היחיד שלא בצוות שלי שיש לו את המספר.
איך אוכל לעזור לך?
אני בפנים.
אני אוהב אותך.
לאן אתה הולך?
אני רק יוצא לריצה.
חזרי לישון, טוב?
זה היה ברגע האחרון.
המשחק הוא מזריחה לזריחה. האור עולה ב-6:46.
הינה. הזמנתי לך את אלה.
אני לא רעב. -לא, אתה צריך לאכול.
אתה צריך לתדלק. -אני בסדר.
איך שאתה רוצה, אבל קשה לצאת לשם בריצה.
אני רץ כל יום. -לא ככה.
רוקן את כיסיך.
יש בעיה?
אולי אני צריך לחזור הביתה.
אל מה?
אל אישה שעלולה לראותך מת חסר כול?
אל משפחה שתהיה חסרת בית בעוד חודשים ספורים?
דודג', שנינו יודעים שאתה אדם טוב מדי מכדי לנטוש אותם כך רק כי אתה פוחד.
רגע, חכה.
האולטרסאונד.
בסדר.
תשאיר אותם. אם תהיה חלש לא תוכל לשחק היטב.
קום. -מה?
קדימה, על הרגליים. זה ייקח רק רגע.
פרוש את הזרועות.
אני צריך לחפש עליך.
אני מתנצל, אבל זה הכרח. -אנשים מסתכלים.
כן, הם חושבים שאתה עבריין משוחרר ושאני קצין המבחן שלך.
יופי.
היה לי מישהו בסן חואן
שהבריח סכין בגרב.
בסופו של דבר הוא לא הועיל לו,
אבל הלקוחות שלי כעסו, בצדק, שהמשחק נפגע.
כמה אנשים גררת לקשקוש הזה?
בהתחשב בסיכון, יותר ממה שהיית מנחש.
בהתחשב במצב העולם, פחות ממה שהיית מצפה.
כן, זה אני. כן.
העבירו 50 אלף לחשבונו של השחקן, בבקשה.
אני ממתין.
בחרתם שם לתינוק?
כן? תודה.
פתח את האפליקציה עם סמל הדולר.
- הבנק הראשון של דטרויט -
זה חשבון הבנק שלי. איך… -ראה את היתרה.
- הפקדה של 50,000 דולר -
עבור השעה הראשונה, בין שתשרוד אותה או לא.
עכשיו אתה מבין איך זה עובד.
"אוהב את שניכם לנצח."
אל תביט בשעון. הבט בי.
אני רוצה שתעבור את זה.
אני רוצה שתהיה לך הזדמנות להחזיק את התינוק שלך,
או לפחות להשאיר לו משהו, אז הקשב לי היטב.
אתה רוצה להיות בתנועה כל הזמן.
התקהלויות הן לטובתך.
הציידים לא רוצים להרוג אותך בפומבי
כדי שלא יאלצו לבלות את שארית ימיהם
בכלא, בזהויות הבדויות שארגנו להם.
אל תבטח באיש, תהיה על המשמר, תהיה פרנואיד.
הבנת? -כן. בסדר.
כן. מתי אתה מודיע לציידים?
ובכן, הם איתנו פה עכשיו, כל חמישתם.
מה?
נכון מאוד. זה יכול להיות כל אחד.
דודג'.
האדרנלין מציף אותך.
הלב שלך דופק כאילו אתה בסיבוב האחרון בריצת 400 מטרים.
אתה צריך לשמור על זה, אחרת לא תשרוד מעבר לשעת הצהריים.
כן.
מתי זה מתחיל?
זה התחיל הרגע.
יש לך פור של שלוש דקות.
אתה יכול להשתמש בהן כדי לקלוט כמה שיותר פרצופים,
אבל הציידים אולי כבר חמקו מאחור.
ואתה יכול לדפוק ריצה משוגעת.
זכור את שלוש האפשרויות: הילחם, ברח או קפא.
האחרון יביא למותך.
אני מצטער.
כרטיס? דולר וחצי.
לעזאזל. איבדתי את הארנק.
רד מהאוטובוס, אדוני.
בחייך, אתה מכיר אותי. אתה יודע שיש לי כרטיס חודשי.
רק הפעם. -תודה.
עצור את האוטובוס!
היי, בוא ניסע!
קדימה, אחי. האוטובוס נוסע לפי לוח זמנים. בוא נתקדם.
אל תגיד לי איך לנהוג באוטובוס שלי.
תודה, אחי.
אתה מוכן לזוז אחד?
עצור את האוטובוס!
עצור את האוטובוס.
אני צריך לרדת. עצור את האוטובוס.
עליך להישאר מאחורי הקו הצהוב, אדוני.
עצור את האוטובוס המחורבן!
עוף מהאוטובוס, אידיוט משוגע.
- הבנק הראשון של דטרויט - - מייל חדש -
נראה מה מוצצי הדם רוצים.
הפקדה?
- הזינו את פרטי חשבון הבנק -
- פעולות אחרונות בחשבון העובר ושב -
- הפקדה: 50,000 דולר -
אלוהים.
אני מצטער. בעלך לא יכול לגשת לטלפון כרגע.
הוא עסוק במשחק.
הגעתם לדודג' מחברת הבנייה טיינס.
השאירו הודעה ואחזור אליכם מיד.
היי מותק. אני זוכרת שאמרת שאמור להיכנס כסף,
אבל הרגע העבירו לנו 50 אלף דולר.
די מטורף שג'רי פירס יעביר לנו כסף כל כך מהר.
התקשר אליי חזרה. אוהבת אותך.
כן, קונל?
לא הולך לבחור שלך. הוא בפאניקה.
אתה מפקפק בבחירה שלי?
אני לא מפקפק.
יופי. דודג' הוא אתלט.
הוא יספק ציד מוצלח.
אני בטוח שאתה צודק.
עם זאת, דע לך שקרטר ממש צמוד לטיינס.
הוא בקושי 50 מטרים ממנו.
בחייך, דודג'. אל תגרום לי להיראות רע.
התקהלויות הן לטובתך.
מה לכל הרוחות אני אמור לעשות באלה?
רק תן לי רק לשבת פה רגע.
עוף מהכיסא שלי לפני שאחטיף לך.
היי! העיתון עולה דולר!
תחזיקי את הדלת!
תודה.
טוב, נשום.
הסדר את קצב הלב. שתה מים.
אתה בסדר.
- מסטיק בלאק ג'ק -
"אחל לי הצלחה
כשתנופף לי לשלום
להתראות, הלכתי לי
בדרכי
אחל לי הצלחה
כשתנופף לי לשלום
בשמחה
לא אזיל דמעה
יהיה עליז…"
אז…
מר טיינס?
שנתחיל?
נאמר לי שאתה ספורטאי, מר טיינס.
לוחם.
מישהו שיש לו סיבה לחיות.
אבל למרבה הצער,
נראה שאתה בסך הכול
בזבוז של הזמן שלי,
של האנרגיה שלי
ושל המשאבים שלי.
אני מוכרח לומר…
שאני מאוכזב.
ניקסון. -מר סלרס.
נסעתי רבע כדור הארץ
בשביל ציד שנמשך פחות משעה.
זה כמו מה שקרה ביוהנסבורג.
נצטרך לדבר על מדיניות ההחזרים שלכם.
אני מתנצל.
זו לא איכות המוצר שמגיעה לך,
וגם לא מה שקרן טירו שואפת לספק.
אפצה אותך בציד הבא.
אני מבטיח לך.
אני מצטער, דודג'.
טוב, עכשיו אנחנו…
אדוני?
טיינס יצא מחדר השירותים.
בשק גופות.
אין סיכוי, בקצב הזה.
הוא בחיים.
כל הכבוד, דודג'.
הגעתם למשפחת טיינס. אנא השאירו הודעה.
דודג', זה ג'רי פירס.
לא תפסתי אותך בסלולרי אז חשבתי לנסות אותך בבית…
שמע, אני מצטער שאמרתי לא לבניין הקרינגטון,
אבל היה לי רעיון.
אולי תנהל בשבילי פרויקט?
אני יודע שזה לא כמו לנהל חברה משלך,
אבל אשמח שיהיה לי מישהו כמוך בצוות שלי.
אז, בבקשה, התקשר אליי.
- הבנק הראשון של דטרויט - - מייל חדש -
- פעולות אחרונות: הפקדה בסך 100,000 דולר -
מה, לכל הרוחות…
שיט.
ארבע-עשרה וולברין, שלוש-עשרה וולברין…
טוב, חבר'ה, היום נעשה 800 מטרים
אל הדואר וחזרה למאפייה.
אחת-עשרה וולברין, עשר וולברין, תשע וולברין, שמונה וולברין,
שבע וולברין… -דודג',
יש 150 אלף דולר בחשבון הבנק שלנו.
...חמש וולברין…
אני יודעת שג'רי פירס לא נכנס שותף בבניין שלנו.
איפה אתה? התקשר אליי.
…אחד וולברין.
מה הוא אומר?
היי, בחור. אתה בסדר?
לא.
אם תתפתל או תצעק,
כמה מהאנשים הנחמדים פה עלולים להיפגע גם כן.
והם לא הסכימו להשתתף בשום ציד.
בוא נצא להליכה קצרה.
לוגר, זו ואל. אתה עם דודג'?
שמע, העבירו לנו 150 אלף דולר הבוקר.
דודג' אמר שזה מאיזו עסקה
שגיליתי שהיא לא קיימת, ואני לא מצליחה לתפוס אותו.
לא, לוגר, אני אומרת לך. משהו קרה.
נראה לי שהוא בצרות.
בדיוק. לאט ובזהירות אל המדרגות הנעות שם.
אנחנו נעלה לגלריה,
ואז נצא אל רציפי הטעינה.
מה אתה אומר?
קדימה.
רייגן.
ממזר אנגלי.
מרשים.
נראה שמר טיינס חמק מניקסון ומרייגן בהפרש של כמה דקות.
אמרתי לך שהוא יספק ציד מוצלח.
נכון, אדוני.
טוב, אני יוצא לעקוב אחרי השחקנים שלנו.
זהירות!
פאק.
הכול בסדר כאן?
ראיתי אותך נופל מעבר לכביש.
כן, הוא בסדר. תודה, שוטר.
לא דיברתי איתך. דיברתי עם הבחור שהאף שלו נוזל.
כן, אני בסדר. אדוני.
אולי אל תרוץ כמו משוגע בפעם הבאה.
סלח בבקשה לידידי, אדוני השוטר.
הוא… הוא מאחר לאולטרסאונד של אשתו.
היום הם מגלים את מין העובר.
זה באמת יום מרגש מאוד, לא ככה, חבר?
כן.
בסדר. ברכות על התינוק.
לך לבדוק את האף. -בסדר.
היי!
הבחור הרכרוכי לא יכול להציל אותך עכשיו, מה?
התחנה הבאה, פורט-קאס.
פאקינג דטרויט, מה?
שמע, בני היל.
הייתי עסוק שם.
הפרעת לי לצוד.
הפרת את כללי הציד.
ראשית, אני מכיר את כללי הציד טוב מכולם.
אתה רק לכדת את הטרף במקום ציבורי,
דבר שלא מאפשר שום פעילות.
אם הייתי נתקל בך ובטרף ברציף הטעינה
מאחורי הבניין, שהוא מקום פרטי ומאובטח,
אז נכון, היית שקוע בפעילות
וכל התערבות מצידי הייתה הפרה של הכללים.
אבל זה לא היה המקרה.
ושנית,
אתה תוריד את ידיך מהחליפה שלי מייד,
או שאני אשלוף את האשך השמאלי שלך מתוך הגוף שלך.
מה שתגיד, "מר בלוודיר".
הבחור השאיר את רייגן וניקסון בידיים ריקות, פעמיים.
והציידים האחרים שלנו?
כולם בקרבת מקום.
דודג' אולי מרגיש בטוח ברכבת, אבל זה לא יימשך זמן רב.
שיט!
מצטער אם הבהלתי אותך.
אבי…
מצטער, כן, קצת הפחדת אותי.
לא בכוונה.
באת להתוודות?
כן.
ברך אותי, אבי, כי חטאתי.
עבר זמן רב מאז הווידוי האחרון שלי.
אם לדבר בכנות, אבי…
אני חושב שהתנדבתי לעסוק במשהו שהוא…
נורא במהותו.
ועכשיו אני לא יכול לצאת מזה.
בואו נראה.
יש לזה קוד של חשבון זר.
אבל הם לא מסגירים את המקור.
ובהתחשב בחוקי הבנקאות הבינלאומיים וזה…
סלחי לי. את לא יודעת מאיפה הגיע הכסף?
לא, זה… -זו ירושה מהדוד שלה.
הוא היה עשיר מאוד. היה לו רכוש בכל מקום.
אז אנחנו מנסים לברר מאיפה בדיוק מגיע הכסף.
אנחנו לא רוצים שבני הדודים שלה יגלו שיש חשבון חדש,
וידרשו לקבל נכסים שלא מגיעים להם.
כן. לא הם החליפו חיתולים לזקן בשנתיים האחרונות.
אקרא למנהלת שלי כדי שתראה את זה.
מוזר, נראה שההפקדות מתקבלות בהפרשים קבועים…
ארבעים ושש דקות אחרי כל שעה עגולה.
חמישים אלף,
מאה אלף,
מאה וחמישים אלף… -מאה וחמישים?
כן, בשעה 8:46 הבוקר.
לא ידעת על ההפקדה האחרונה?
פשוט לא היה לנו מושג כמה כסף היה לדוד ג'ימי.
טוב, אקרא למנהלת שלי.
אין צורך. נראה שהכול בסדר. תודה לך.
מה אתה עושה? -שלוש מאות אלף?
דודג' הסתבך במשהו רציני.
והדבר האחרון שאנחנו צריכים זה שמישהו יבדוק את העניין
לפני שנבין מה קורה.
חשבתי שאין לי ברירה.
אתה מבין, לא יכולתי להשאיר את משפחתי חסרת כול.
הרצון לפרנס את משפחתך אינו חטא.
כן.
האופן שבו אתה בוחר לעשות זאת…
יכול להיות חטא.
מה בדיוק אתה עושה?
סוחר בסמים, גונב?
לא.
לא אעשה דבר שעלול לפגוע באדם אחר.
באופן אירוני, האדם היחיד שעלול להיפגע הוא אני.
טוב, דבר איתי אם יהיה לך מידע חדש. תודה.
משהו?
בבתי החולים ובחדרי המתים לא נמצא מישהו שעונה לתיאור שלו, אז אני מניח שזה טוב.
התקשרת למשטרה? אנחנו לא יודעים מה דודג' עושה.
חשבתי שהסכמנו שנרחיק אותו מצרות.
הוא כבר בצרות.
בני, לא אוכל להעניק לך מחילה
אם לא תתוודה על חטא ספציפי
ותביע חרטה אמיתית על ביצועו.
העניין הוא…
שהכללים אוסרים עליי לגלות למישהו.
אם אספר לך ואתה תלך למשטרה…
אסור לי לפגוע בחשאיות הווידוי.
תקנון הכנסייה מורה לי לא לבגוד באמונך.
אבי, אם אספר לך…
אתה לא תאמין לי.
היי! הפסק זאת מיד!
הוא מנסה להרוג אותי!
אני רק… רק חיכיתי לתורי! חרא.
חיללת את קדושת הכנסייה שלי.
עכשיו, שב וספר לי בדיוק למה אתה חושב שאנשים מנסים להרוג אותך.
כי הסכמתי לכך.
האם יש היסטוריה של דיכאון במשפחתו של בעלך?
לא. -התאבדויות?
לא.
מצטער, אני חייב לשאול.
פעמים רבות, אנשים חולים רוצים למות בתנאים שלהם.
זה בסדר.
מצטער, אני חייב לשאול את זה.
ולטובת בעלך, אני צריך שתאמרי את האמת.
הוא היה מעורב במשהו פלילי?
סמים, עבירות פיננסיות,
כל דבר שיכול להסביר את ההפקדות שאת מקבלת?
הרעיון שבעלי יהיה מעורב במשהו פלילי הוא מגוחך.
אוקיי.
המצב שלי הוא כזה:
אני לא יכול לדווח על נעדר ב-24 השעות הראשונות,
כך שידיי כבולות, אבל…
ארחרח קצת, אדבר עם כמה אנשים.
אבל עליי לומר בכנות, אין לי קצה חוט בשלב זה.
בעלי הוא אדם טוב.
בבקשה, אם יש משהו שתוכל לעשות…
כן, כמובן.
יש לי פחות מדקה, אבי. אני חייב ללכת.
למה? מה דחוף כל כך ב-9:45 באמצע השבוע
שאתה צריך להסתלק במקום לספר לי מה הבעיה?
בשעה 9:45 אין שום דבר דחוף. אבל ב-9:46 כן.
אז הם יידעו איפה אני. -מי? מי יידע?
אני לא יכול לומר.
מי שהם לא יהיו, אני מבטיח שלא אתן להם לפגוע בך.
לא בבית שלי.
לא בבית האל.
שיט, רואה? עכשיו הם יודעים איפה אני.
האמת, דודג',
אני יודע איפה אתה כבר כמה זמן.
נראה שזה הסוף.
קרטר לכד אותו.
שלוש שעות ודקה.
עדיין מתחת לממוצע,
אבל בהתחשב בכך שהוא חמק מרייגן ומניקסון,
אי אפשר לומר שזה לא היה ציד מכובד.
קונל, אתה בכנסייה?
אני שם כבר כמה זמן.
טוב, תתכונן לניקיון.
השערים מברזל יצוק.
אי אפשר לפתוח אותם!
למה שאנעל שער אחד ואשאיר את האחרים פתוחים?
זה לא הגיוני.
אלוהים, כמה אני שונא טרף טיפש.
יש לי תואר בפסיכולוגיה מאוניברסיטת איבדאן,
תואר שני במדעי ההתנהגות מאוקספורד.
כך הצלחתי למצוא אותך.
תבין, לפני שעה,
כשקיבלתי הודעה על מיקומך, לא הייתי בכלל בקרבתך,
אבל בכל 15 השניות שהיית חשוף,
היית בדרך צפונה.
ראיתי שהיית כמה רחובות מכנסיית סנט ג'רום.
ואומנם ידוע לי מעיון בתיק שלך שאתה קתולי לא פעיל,
אבל הכנסייה היא עדיין מקום מוכר, לא?
כשאנחנו מפוחדים,
אנחנו רצים באופן בלתי מודע אל המוכר.
זה מרגיע אותנו.
ידעתי שלא תיכנס מייד.
חששת להיות לכוד כפי שניקסון לכד אותך
במרכז הרנסנס, נכון?
אבל, בסופו של דבר, אתה תחפש מקלט.
הגעתי לכאן לפניך, נעלתי,
שאלתי כמה בגדים מחדר הכומר,
והינה אנחנו…
אתה, אני,
ופטיש חצי הקילו של אבא שלי.
למה לא הרגת אותי בווידוי וזהו?
רציתי לדעת אם תפר את הכללים ותחשוף את הציד.
לא אמרתי כלום. שמרתי על הכללים.
כן. אתה משחק בכבוד.
לכן אהרוג אותך במהירות.
בחייך, אחי. יש לי משפחה.
אני יודע גם את זה מהפרופיל שלך.
אתה נלחם היטב.
אתה יכול להיות גאה.
להתראות, מר טיינס.
זה החלק החביב עליי.
השערים מברזל יצוק. אי אפשר לפתוח אותם.
במקומך הייתי משיג את נרות התפילה
ושורף את הכנסייה הזאת,
כי אם לא תהרוג אותי,
תאמין לי כשאני אומר שאנחנו נתראה בקרוב מאוד!
אמרת שקראת את התיק שלי. איזה תיק?
רקע על טרף פוטנציאלי.
כפסיכולוג, אני מוצא שזה מסייע במעקב.
אידיוטים כמו רייגן אף פעם לא קוראים אותם.
אני בכלל לא בטוח שהוא יודע לקרוא.
רייגן?
אמרת ניקסון קודם.
ואני קרטר.
מיילס מכנה אותנו בשמות כדי להסוות את הציד.
אני אוהב את השם קרטר בגלל מעשיו בארגון "בית גידול לאנושות".
הם משתמשים בכלים, כמוני.
אתה רצית בזה, מר טיינס!
אמרת בעצמך!
לעזאזל. -היי, אחי.
אני מצטער, אבל אני חושב שזה הפטיש שלי.
היי! גונב מהכנסייה?
אתה יודע שזו קארמה רעה, בנאדם! רעה!
ארדוף אותך.
מר טיינס!
ארדוף אותך.
איך לכל הרוחות הוא יצא מהכנסייה וקרטר נשאר במקומו?
- שיחה נכנסת: קונל -
קונל? הוא הרג את קרטר?
לא, הוא נטרל אותו.
פשוט תוציאו אותי מפה.
זה בגדר התערבות בציד.
אבל זה מה שתעשה.
כשימצאו אותך, תאמר שאתה כומר מניגריה
שמתאכסן אצל משפחה בדטרויט.
החלטת לבקר בכנסייה,
ונתקלת בוונדליסטים ששדדו את תיבת התרומות.
הם הרביצו לך וכלאו אותך.
יכולות לעבור שעות עד שימצאו אותי.
כן.
יום טוב.
המצב בשליטה, אדוני.
אני מוכרח לסיים. זה האתלט.
דודג', אתה לא מפסיק להרשים.
נתת להם תיק עליי? קרטר השתמש בזה כדי למצוא אותי.
כן, אחרי שנפגשנו ביקשתי מהצוות שלי לתחקר אותך.
זה הכול חלק מהציד.
כן, טוב, יש הפסקה בציד, מניאק.
קרטר המטורף הוריד לי חתיכה מהרגל.
כן, אני חושש שזו "בעיה שלך".
לך תזדיין. חשבתי שאתה רוצה ציד הוגן.
הסברתי לך את הכללים. אין ניסיון שני, אין פסק זמן.
אם נפצעת, אני מציע שתטפל בפציעה שלך.
טוב, תמשיך להצטיין, ילד.
אני בעדך.
הלו?
מנוול.
יופי. פשוט יופי.
פאק!
חרא. אני לא יכול לרוץ.
אני פאקינג לא יכול לרוץ.
מעניין.
מר סלרס.
קונל במקומו?
טוב, קונל אף פעם לא מתרחק מדי מהטרף,
אבל הוא לא ייתן לך או לצייד אחר לראות אותו אלא אם ירצה בכך.
אני מניח ששאלת כי נדמה לך שטיינס בכוונה שלך?
אומרים, "על הכוונת", מר סלרס. לא "בכוונה".
ולא, הוא לא על הכוונת שלי,
כי כוונת היא הבליטה בקצה קנה הרובה שעוזרת לכוון למטרה.
ואסור לנו להשתמש ברובים כדי לצוד את הטרף.
בן זונה מתנשא.
אני רואה שאתה בפינת לפאייט וקרייזלר ליד הרובע היווני.
ואני עוקב אחרי דודג' בשעות האחרונות.
בכל שעה הוא מתקרב יותר למרכז העיר,
אבל עובר מרחק קצר יותר בכל פעם.
הוא אתלט. הוא לא אמור להתעייף בשלב כה מוקדם במשחק.
הגעתי למסקנה שהוא נפצע.
לא אוכל לאשר או להכחיש.
לא ביקשתי ממך.
לעולם לא אנסה להשיג מידע לא מאושר.
אני תמיד משחק לפי הכללים.
אני מתנצל. לא התכוונתי לרמוז אחרת.
בכל מקרה, זו שיחת נימוסין.
אולי אתה רוצה להתארגן.
תיכף 16:46.
אני מאמין שה-GPS יראה שדודג' קרוב.
והוא לא יחמוק ממני פעמיים.
טוב, הוא קרוב למדי.
דודג', בחרת זמן גרוע ללכת למשחק.
קלאטרבק בדיוק באמצע,
וברניר היה חייב לחסום בגדול! גם הוא חטף.
היישר מתא העונשין, ברטוזי חוזר למגרש. שולח את הדיסקית לאורך המגרש.
דילן לרקין מצליח לשמור על הדיסקית. -כמה-כמה?
שלוש-שתיים, איילנדרס. אין לנו שום מתקפה.
כמה זמן נשאר? -כמה דקות.
זה יהיה צמוד.
כלום.
אני יכול לעמוד פה רגע ולהקשיב?
לא. תתקדם.
אתם תמיד מנסים לגנוב לי סחורה.
"אתם"?
אני לא הומלס.
הייתה לי תאונה. סיפור ארוך.
בחייך. אני רק רוצה לשמוע את המשחק.
בבקשה.
תודה.
בטח אין לך משהו לשתות, מה? אני מת מצמא.
מוכר רק מרצ'נדייז. רוצה לקנות תוכנייה?
אין לי כסף.
תשמח שאני לא גובה על ההאזנה.
קדימה, דטרויט!
המשטרה אמרה להישאר ליד הטלפון, אבל אף אחד לא מתקשר.
השמש תשקע תכף. מה אם הוא זרוק בתעלה איפשהו?
התקשרתי לכל מי שאנחנו מכירים. אף אחד לא שמע ממנו.
הכסף ממשיך להיכנס?
כן, יותר מ-2.2 מיליון.
אלוהים. איך?
אני לא יודעת. הוא הכיר מיליון אנשי כספים עם גישה לכאלה סכומים.
אני אבדוק ברישומיו.
טוב, אני אעשה עוד סיבוב בשכונה
כי אני משתגע סתם לשבת פה.
את רוצה שג'ניס תבוא שוב?
לא. אני רוצה להיות לבד.
אוקיי.
הכול יהיה בסדר. התקשרי אליי אם תצטרכי משהו.
הצלה נוספת של גרייס!
דטרויט מפגרת בנקודה, ללא שוער ועם שחקן נוסף.
לרקין חבט אחד אל הקורה, פספס גול בסנטימטרים ספורים!
כן. -מה, אתה מניו יורק?
לא. אני מכאן.
חצי דקה לסוף המשחק. ניו יורק לא מצליחה להוציא את הדיסקית מהצד שלה!
להתראות אחר כך, אחי.
ברטוזי פספס הרגע כשהדיסקית נגעה בכפפה! -קדימה!
שימו כבר את הדיסקית ברשת!
זה שלב מייאש.
פעילות תוססת מאוד, אבל לא מתקרבים לשער.
ברגעים כאלה מרגישים ממש את הלחץ
כי יודעים שהזמן אוזל.
- קרן טירו -
- ביטחון למחוסרי הביטוח -
לרקין מחזיר את הדיסקית לקרונוול… חבטת הצלפה!
נחסמת בידי היקי, נאספת בידי בויצ'ק!
הוא חובט בדיוק כשנשמע צופר הסיום!
דטרויט מפסידה במשחק מותח, 3-2!
התחלנו.
תשע וולברין, שמונה וולברין…
שבע, שש…
חמש וולברין,
ארבע וולברין, שלוש וולברין,
שתיים וולברין, אחת וולברין.
דודג'!
דודג', אני יודע שאתה פה, חבר!
אתה כבר לא יכול לרוץ, אז עכשיו אתה מתחבא
באוויר הפתוח. אתה נער נבון מאוד.
דודג'!
דודג' טיינס!
היי! היי, אתה!
תוריד את החולצה. היי! -בסדר, אבל דבר בשקט.
היי, תוריד אותה, גנב! תוריד אותה!
דבר בשקט. -תוריד אותה!
אוי, נו. -אתה יכול להזדרז?
לא, כי לא הוצאת את הכביסה מתא המטען.
בוא נשים את זה על המושב ואז נמשיך להעמיס.
יהיה קר הלילה, דודג'.
כן, קונל?
כן, ראיתי את המהירות במוניטור. אני מניח שהוא באוטובוס.
במכונית?
דודג', אין לך מושג מה אתה עושה.
טוב, מייקי קיבל את "בינגו" בלופ.
דייבי קיבל את המיץ שרצה.
ותכף נהיה חזרה בבירמינגהם.
המשחק מתקיים אך ורק בדטרויט.
אם תצא מגבולות העיר,
זו הפרה של הכללים והמשחק לא יסתיים לעולם.
שיט.
"ובינגו היה שמו.
י', נ', ג', ו'
ובינגו היה שמו." -אני רוצה לירות לעצמי בראש.
אל תהיה כזה זעפני.
אתה מכיר את המילים, שיר את השיר.
"י', נ', ג', ו'…"
שקט.
נדמה לי ששמעתי משהו. -מה זה, לכל הרוחות?
אני חושב שזה מגיע מתא המטען.
אתה יורד מהכביש המהיר?
כלומר, זו לא השכונה הכי טובה.
מה זה יכול להיות? -מנין לי לדעת?
נראה לך שזה דביבון או משהו כזה?
נראה לי שמיד אדע.
אלוהים אדירים! -לכל הרוחות!
אנחנו עדיין בעיר? -איך נכנסת לאוטו שלי?
אנחנו עדיין בדטרויט? -הומלס תוקף אותנו
בכביש שישה מייל! -לא, את לא יכולה להתקשר למשטרה!
היי, תפסיק!
תן לי את הטלפון שלך.
תביא את הטלפון המחורבן!
בבקשה. אל תפגע בהם.
אני…
אני מצטער.
היי! לאן נראה לך שאתה הולך?
אני הולך הביתה.
דיווח על מונית גנובה בכביש שישה מייל.
תיאור החשוד תואם את האתלט שלנו.
כן, הוא במשחק כבר עשר שעות.
הוא מותש נפשית. זה סיכון מחושב.
הוא יודע ששוטרים לא ישימו מונית גנובה בראש סדר העדיפויות.
מוסכם, אבל היה דיווח נוסף על נווד שתקף משפחה,
לא רחוק מהמקום שבו נגנבה המכונית.
גם כאן תיאור החשוד מתאים לאתלט שלנו.
תקיפת משפחה?
טוב, הציד שבר גנרל מפנמה בקולון לפני ארבע שנים.
למה שזה לא יקרה לנדל"ניסט בדטרויט?
אדוני?
טיינס לא משתמש בטכניקות נהיגה חמקניות או מטעות.
נראה שהוא נעול על יעד מסוים.
לוגר, אני מכירה כל ספק, איש מקצוע וקבלן שדודג' עובד איתו.
אף אחד מהם אינו מיילס סלרס.
ביטחון למחוסרי הביטוח? בכלל אין לו ביטוח!
חכה רגע.
הרגע ראיתי את דודג'!
שיט.
כל כך צפוי.
ידעתי שתמהר הביתה לראות את אשתך ברגע שתבין מה קורה.
ברגע שתבין מהו הנורמלי החדש שלך.
למה הפכת.
אבל דבר אחד לעולם לא תהיה.
לעולם לא תהיה רוצח.
לא היית מסוגל לעשות את זה בכנסייה, ואתה לא מסוגל עכשיו.
אתה יודע שאם תיתן לי לחיות, אחזור לרדוף אותך,
ועדיין אתה לא יכול להנחית את המכה הקטלנית.
אולי…
אראה אותך ברחוב?
או בסמטה?
או בבית.
עם אשתך.
אולי אלך לשם מיד כשאחלץ את עצמי.
אחכה לך שם שוב?
עם כלתך היפה, ואלרי.
היא ואני נבלה יפה.
אצלק אותה ככה שאתה אף פעם לא תשכח אותי.
אשבור אותה כאילו אני…
אתה מת!
- קרן טירו -
שלום?
הגופה?
בארון פלדה מלא בתמיסת חיטוי בקרקעית אגם סנט קלייר.
בצירוף לבנה מלאה ב-DNA.
האופנוע?
נוקה. המספרים הסידוריים הוסרו.
המונית? -השארתי אותה.
דיווחו שנגנבה, סיום הגיוני לסיבוב של גנב שיכור.
הצתי אותה ליתר ביטחון.
יפה.
אם לומר את האמת, לא האמנתי שדודג' מסוגל.
כדאי שתחזור לעקוב אחריו.
הוא מסתובב כבר שעות.
כשמיקומו התגלה, ניסיונות ההסתרה שלו היו חלשים.
היה לו מזל שלא מצאו אותו.
זה הלם של הריגה בפעם הראשונה.
טוב, יכול מאוד להיות, אבל אולי הוא לא ישרוד זמן רב במשחק.
אז תתכונן לסיום.
אוכל לקבל מים, בבקשה? -אין מים. קולה, ד"ר פפר או ספרייט.
ד"ר פפר.
דולר.
בבקשה, אחי. אני כל כך צמא.
לך לעזאזל. ג'אנקים שכמוכם הורסים את העיר.
תתחפף.
תן לי משקה!
בסדר, בסדר.
נסה את זה שוב ואפכח אותך במכות!
בסדר, כן.
סליחה. מה משך הדבר הזה?
זה סיור של 40 דקות לאורך חופי העיר.
אפשר לשכור אוזניות ולשמוע על ההיסטוריה של דטרויט,
מזמרות עד למכוניות. -מושלם. תודה.
סליחה, אתה בסדר?
כן. אני בסדר גמור.
המזנון נפתח בעוד עשר דקות.
הקפטן יודיע כשזה יהיה מוכן.
מזנון חופשי? נהדר.
כן, תמשיך לחפש, אידיוט.
אני הולך לאכול צלעות.
חשבתי שאמרתי לך שהמזנון נפתח בעוד עשר דקות.
מצטער, אני פשוט ממש צמא.
טוב…
זה מה שקורה בציד, דודג'.
איזה זין.
היי, דודג'!
אתה נהנה מהמשחק הזה?
לא במיוחד.
טוב, כדאי שתתרגל אליו,
כי ברגע שנעבור מתחת לגשר, אנחנו בשטח קנדה.
ואז המשחק לא יסתיים לעולם.
את צוחקת עליי.
הוא היה לכוד בסירה.
עם קנדי. -עם קנדי.
ותראו, הוא היחיד שיוצא מהזירה.
אבל כמה זמן הוא יצליח בכך?
שעות יחלפו.
השעה חצות תגיע ותחלוף.
תנועותיו יאבדו משמעות
ואז יחדלו לפרקי זמן ארוכים כשהתשישות תשתלט.
כשמיקומו יתגלה, הוא בקושי יגיב.
האירוניה היא, ששעות ספורות מהחופש,
אחרי כל מה שהוא עבר…
הוא לא יהיה מסוגל להאמין שזה אי פעם יסתיים.
אני מצטער, ואל.
היכנס!
אחי, זה איזה חודש פה.
שמע, אני לא יודע במה הסתבכת,
אבל מה שזה לא יהיה, אנחנו נפתור את זה. בסדר?
איך, לכל הרוחות, מצאת אותי? -נסעתי כל הלילה.
ואז נזכרתי שהיית הולך לגינת המשחקים להתחבא
כשאביך היה חולה.
אבל לא משנה איך מצאתי אותך. מה קורה, לעזאזל?
אני לא יכול לספר לך.
רק תסיע אותי במשך 57 הדקות הקרובות,
ואז אני מוכרח ללכת. -למה?
למה 57 דקות?
מישהו רודף אחריך? בגלל הכסף?
כן. כן לשתי השאלות.
שמע, אני רק עושה מה שאמרת לי. אני נלחם.
נלחם בכל הכוח.
אוי, לעזאזל.
אתה צריך להיפטר ממנו. -מי זה?
לא משנה. הוא יהרוג את שנינו. סע.
כאן. עשה את הפנייה הכי רחב שאתה יכול.
ולוגר, תבטיח לי משהו. -כן?
אל תעקוב אחריי.
דודג'!
אחי, יש לך חמישה דולר?
שיט.
נכון מאוד.
מה קרה, לעזאזל, לוגר?
הוא היה במשאית שלי, ואז הוא קפץ החוצה.
התעלפתי וכשהתעשתי, הוא כבר נעלם.
הוא קפץ ממשאית בתנועה?
מישהו רדף אחרינו. אני לא יודע מי,
אבל הוא שקוע בזה עד צוואר.
הוא חטף מכות רציניות. -אלוהים.
הוא מתעסק עם אנשים מסוכנים, לכן התקשרתי.
כאן יהיה הכי בטוח.
אני לא מאמינה שזה קורה.
אני אומר לכם, אתם חייבים לשחרר אותי,
או שדברים יסתבכו פה ברמה שאתם לא מבינים.
אני מבין מצוין.
אני מבין ששני סוגים של אנשים לבנים מגיעים לשיכונים:
שוטרים ודילרים.
אתה לא שוטר.
אני גם לא דילר.
באמת? כי יש לך מלא כיסים, אבל היו עליך רק שני דברים.
זה.
ו…
זה.
ויש לך רק אפליקציה אחת בטלפון.
וכשפתחתי אותו…
הרבה כסף נכנס לחשבון שלך.
אני מדבר על זוזים רבים.
היי, קיי-ג'י, כמה יצא לך? -יותר מ-15 מיליון.
לעזאזל!
עכשיו, ראה…
אני לא יודע הרבה, אבל קלטתי שאתה מניב.
רואה את הטלפון הזה? כתוב 4:44.
בעוד שתי דקות הוא ישמיע צליל,
ואם לא אצא מפה, יהיה בלגן רציני.
אחד מהם כבר פה.
קספר הוזה, אחי.
אחד ממי? מי אתה מכיר שיש לו כאלה סכומים?
כי הקשר שלי לא סיפר לי
שהם שולחים מישהו לבקר אותי,
אז אתה כנראה עובד בשביל החבורה השנייה
שמנסה להכניס את המוצר המזויף שלה למוטאון.
עכשיו, אם הבחורים רוצים את החבר שלהם חזרה,
הם יצטרכו לשלם.
מוצר מזויף? על מה אתה מדבר?
מה, משככי הכאבים שלי? -דפוק, הם לא שווים כלום.
בלעתי אותם, הסנפתי אותם.
זה אספירין.
מה? לא, הם אמיתיים.
בולשיט אמיתי לגמרי. -תקשיב לי, טוב?
בעוד פחות מדקה, חבורה של רוצחים קרי רוח
ייכנסו לפה בכוח.
אם תיקלעו ביני ובינם,
יחסלו גם אתכם. -שמע לי, ילד.
אני לוקח את הכסף הזה.
אתה יכול לעזור לי לקחת אותו בקלות,
או שתעזור לי לקבל אותו אחרי שתרגיש קצת כאב אמיתי.
טוב, שיהיה.
אתם לא רוצים לשחרר אותי?
בחור אנגלי עם דוקרן קרח, בחור דרומי עם סכין, וחתיכה אסייתית
יכסחו לך את הצורה.
הם יוודאו שתרגישו כאב אמיתי כמו כל אחד אחר.
יו, תרביץ קצת לחבר שלי פה, אח שלי.
אתה עושה טעות ענקית.
תתמודד עם זה, אחי!
הזהרתי אתכם.
שיט!
תוריד את האח הזה!
תוריד את האח!
אתה מוכן לזוז אחד?
יו, תירה!
יו!
שיט!
מגניב. -פאק!
אסור לך להשתמש בנשק חם.
כדי להרוג אותך.
חוץ מזה, אני מעדיף נשק כזה.
חמישים אלף וולט, 200 אמפר.
זה יכאב נורא, אבל אז תמות.
זה הציד החמישי שלי.
פעם ראשונה שאני מנצח.
משטרת דטרויט. היכנסו חזרה.
רוץ, מר טיינס.
אל-בי-ג'יי מת.
אתה רואה הכול.
אני יודע שאלה השיכונים, קונל,
אבל נורו מאות יריות ורשויות האכיפה יגיעו בסופו של דבר.
עבודתי מצריכה דיוק מירבי.
אם אזדרז, אכשל.
אני לא אומר לך להזדרז.
אני אומר לך למהר מאוד, לכל הרוחות!
למה הוא הולך לבית החולים?
היי. קיבלתי את המרשם הזה לכאבי ראש
מד"ר סינגל וד"ר לוי,
אבל אני לא חושב שהם מה שהם אמורים להיות.
תוכלי לבדוק למעני?
מטקסלון. אתה מחפש משככי כאבים? גש לפארק.
לא. אני רק רוצה לדעת על הכדורים האלה.
בחייך. זה מלוקסיקם. אנטי-דלקתי.
אני מחלקת מאה כאלה ביום.
תוכלי לבדוק ברישומייך?
זה על שם דודג' טיינס. בבקשה.
לא מוצאת דודג' טיינס במערכת.
לא את ד"ר סינגל…
או את ד"ר לוי.
לא ייתכן. פגשתי אותו באגף די לפני כמה ימים.
ניסיון יפה. אגף די נמצא בשיפוצים כבר חודשים.
- שיחה נכנסת -
שלום, דודג'.
רימיתם אותי.
עכשיו אני צד אתכם.
"לרמות" זו מילה טעונה עם קונוטציות לא נעימות.
וידאתי שתגיע אליי כדי שאוכל לעזור לך.
הסיבה היחידה שהסכמתי לחרא הזה היא שחשבתי שאני גוסס.
גססת. לא היו לך כסף, קריירה, עתיד.
מתי חיית באמת בפעם האחרונה?
החזרתי אותך לחיים. -זין על זה.
אני הולך למשטרה. -כן, מה תגיד להם?
אתה לא יודע מה שמי האמיתי, איפה אני או איך למצוא אותי.
מצד שני, אני לא רק יודע עליך המון,
אני יודע המון על אשתך.
למשל, איפה היא הייתה בכל רגע מאז שהתחיל הציד.
למעשה, חבר טוב שומר עליה ברגע זה.
אשתי לא הסכימה למשחק. הציידים לא יכולים להתקרב אליה.
הוא לא צייד. הוא חבר טוב שלך.
מי מכיר אותך הכי טוב?
את תחביביך, את שגרת הריצה שלך?
את מאגר המים שלך בבניין קרינגטון?
לוגר.
בחברך הטוב ביותר מצאנו אדם
שראה אותך מתקבל לעולם הצווארון הלבן
בעוד הצווארון שלו נשאר כחול תמיד.
לווית ממנו את שארית כספו, הוא לא ראה אגורה חזרה.
הוא כועס. והוא נואש.
חמישים אלף לסמם את המים שלך.
אלוהים.
אלוהים לא מספיק מסודר להפיק את מה שעשיתי.
שוטרים מתחזים עוקבים אחריך כבר שבועות, מחכים שתתמוטט.
רופאים מזויפים, סניטרים מדומים.
הוצאתי הון להכניס אותך לציד הזה,
ואם אתה חושב שאתה יכול לחתוך
רק כי הדברים אינם בדיוק כפי שנדמה לך, תחשוב שוב.
חוץ מזה, עכשיו באמת יש לך משהו להילחם עליו,
בהתחשב בכך שיש לך עוד עשרות שנים לחיות…
בתנאי, כמובן, שתשרוד את 90 הדקות הבאות.
אתה מטורף.
כמו כל הגדולים.
אני מבין שממש נתקלת בשותפי קונל בשיכונים.
הוא אומר שיש לך נשק עכשיו. אחזקת נשק מנוגדת לכללים.
טוב, הכללים מבוטלים, מנוול.
בסדר, שיהיה.
אודיע לציידים שנותרו שמותר להשתמש בנשק.
זה רק הוגן.
שום דבר פה לא היה הוגן.
אני מודה, הכנסתך למשחק לא הייתה גלויה לגמרי,
אבל המטרה עומדת בעינה.
תשרוד עד הזריחה, וניצחת.
סמוך עליי.
יש לי מילה.
- מספר לא מזוהה -
הלו? -שלום, יש לך שיחת גוביינא מ…
ואל, זה אני. תעני. -האם את מקבלת את החיוב?
אני מקבלת את החיוב! -ואל.
דודג'! אתה בסדר?
ואל, תקשיבי. את עם לוגר? -כן, הוא לידי.
תני לי לדבר איתו. -הוא יכול לשמוע אותי?
מה? לא.
תני לי את הטלפון. אסע להביא אותו.
טוב, שמעי. שיקרו לנו.
אני לא חולה. אין לי סרטן.
למה אתה מתכוון? -אני לא יכול להסביר עכשיו,
אבל שנינו בסכנה ולוגר הוא חלק מהעניין.
את מבינה? את צריכה להתרחק ממנו.
לכי למקום שבו הצעתי לך נישואין,
ואני אגיע לשם בעוד רבע שעה. -כן, אבל…
לא, ואל, את צריכה ללכת עכשיו.
אוקיי.
מה הוא אמר? איפה הוא?
הוא אמר שהוא בא לכאן. -מצוין.
תודה לאל.
אני חושבת שאצא לשאוף קצת אוויר.
זה היה יותר מדי…
מה פתאום. אני לא רוצה שתהיי מחוץ לטווח הראייה שלי.
בואי נחכה לדודג'.
בסדר.
יש לך תה?
אני חושבת שאני רק צריכה משהו להרגיע את עצביי.
יש לי קמומיל.
זה ייקח רגע.
כן, קונל?
אני ממליץ על חיסול.
באמת? -טיינס בלתי צפוי עכשיו.
המשקיעים מודעים לעניין. זה מסכן את כולנו.
באלפיים השנים מאז שהתחילו המשחקים האלה,
מאז שהטירונים הרומאים האמיצים ביותר החרימו את הקולוסיאום
למען תחרויות טהורות יותר,
לא הפסקנו משחק לפני שהסתיים.
ואני לא מתכוון לתת להיסטוריה של דבר שנבנה במשך אלפי שנים
למות במשמרת שלי!
אנחנו רק צריכים לתת עוד קצת מוטיבציה לאתלט שלנו.
לוודא שהוא מבין שהוא ישלם אם יתמרד.
גברת טיינס?
את בסדר? -השוטר ווטקינס.
תודה לאל.
את תצטרפי אלינו עכשיו.
לא. -בואי.
לא! הצילו! -היי!
די!
היי! אל תגרום למותה, דודג'.
דודג'! -יש לי מסר עבורך ממיילס.
הוא אומר, "סיים את מה שהתחלת".
תוריד את הידיים מאשתי.
הידיים שלי לא רק על אשתך.
דודג'. -ואל.
סיים את הציד! -לא!
פאק!
גברת טיינס.
בבקשה אל תפגע בי.
לפגוע בך? אלוהים, לא, ברור שלא.
אין צורך בזה.
בבקשה. שבי.
למען התינוק.
עברת הרבה.
אתה עומד לפגוע בבעלי?
אני? לא, לא אפגע בו.
בבקשה.
מי אתה?
את יכולה לקרוא לי מיילס.
הרשי לי לומר שאני מצטער שהדברים התפתחו כך.
בני משפחה כמעט אף פעם לא נפגעים.
הם כמעט אף פעם לא יודעים את האמת.
היית אמורה כבר לקבל ביקור מהמשטרה שמודיעה לך שבעלך נרצח…
שוד שהשתבש, משהו בסגנון.
לא, הוא לא שוטר אמיתי.
התחברנו לטלפון שלכם כדי לשלוט בשיחות היוצאות.
כך שכשהתקשרת למשטרה, הגעת אלינו,
ואנחנו שלחנו לכאן את השוטר ווטקינס.
טוב, השורה התחתונה,
היית מקבלת סכום נאה של כסף שלא ניתן לדעת מה מקורו,
שההסבר לקבלתו היה פוליסת ביטוח ענקית
שדודג' לא סיפר לך עליה.
משהו שהוא רכש כשהיה צעיר והולל.
אבל בעלך התגלה כטרף קשוח יותר ממה שהיינו רגילים.
טרף?
כן. את מבינה, צדים אותו.
במשחק שאני מתכנן ומנהל.
הוא הסכים להשתתף.
לנוס על נפשו.
על נפשות שלושתכם.
למה?
כי רציתי שיעשה זאת.
את ובעלך דומים.
שניכם חושבים שתצליחו להחזיר מלחמה.
- מנהרות סחורה -
שינית את המראה, ניסית להתחמם…
למה שמפעל המכוניות הישן של אבא של דודג' יקום לחיים
כאילו זה ערב ראש השנה הסינית? אלא אם…
- רכבי ואן ביורן -
הוא מזמין אותנו להיכנס.
בסדר, חלאות. תפסו אותי.
שלום לך, ג'יבס.
יש לך חתיכת מסטיק לחבר שלך, רייגן?
לא.
ערב טוב, מיס קנדי.
טוב לראותך שוב.
ניקסון.
רייגן.
באתם להיאבק על המקום השני?
אני מבטיח לך, יקירתי,
עד שאסיים פה…
שיט.
אני אספר לך על הדוד שלי, דאץ'.
הוא צד תנינים.
הוא היה שם עכברושים מתים על מכסים מחוררים של צידניות בירה
כדי שהריח יגיע למים.
יום אחד, הוא חיכה שאחד מהדינוזאורים הגדולים והזקנים יזקוף את הראש.
מה שהוא לא ידע זה שהיצור באורך חמישה מטרים הזה
התקרב אליו מהגדה שמאחוריו.
הלקח של הסיפור הזה הוא,
אין לי יותר דוד דאץ'.
נראה שאני דוד דאץ' עכשיו, מה?
איפה אשתי?
אל תעשה משהו שלא תוכל לחיות איתו. -איפה היא?
אין לי מושג מי זאת אשתך,
ועוד פחות, איפה היא נמצאת.
לעזאזל, אני בקושי יודע מי אתה.
דודג', אתה בסדר? -מצאת אותי שוב.
כן, כשראיתי שהמפעל מואר, הנחתי שאתה מבקש עזרה.
עזרה? אתה עוזר להם כל הזמן.
מה?
סיממת אותי, נכון? כדי שיהיו לי כאבי ראש.
דודג', לא אפגע בך. אתה החבר הכי טוב שלי.
כן? אז תן לי את האקדח.
דודג', מי שאמר לך שבגדתי בך מנסה לבלבל אותך.
עכשיו בוא נעוף מפה לפני…
קדימה, נלך.
טוב, חכה רגע.
- אצטון -
הכללים שלך לא מעניינים לי את הביצה השמאלית.
שלח מישהו עכשיו!
אני לא יכול לסייע לצייד אחרי שהמשחק מתחיל.
אני אדמם פה למוות!
שלח מישהו לאסוף אותי!
מיילס!
אלוהים, לא!
דודג'.
טוב. אתה בסדר.
הינה. שב.
בעוד פחות מדקה, משטרה ואמבולנסים ימלאו את המקום.
הם ייקחו אותך לבית החולים.
אני ממש מצטער. לא הייתי צריך להאמין למה שהם אמרו.
בסדר, חבר.
לאן אתה הולך?
לסיים את המשחק.
לאן הם לקחו אותה?
אני מקווה שאתה חובב אירוניה.
- בניין הקרינגטון -
ואל.
את בסדר?
בואי. -אלוהים. חשבתי שאתה מת.
בואי נעוף מפה, בסדר?
שיט.
טוב. הוא רוצה רק אותי.
אוביל אותו משם ואת תישארי פה.
לא! -הישארי פה. את תהיי בסדר.
אני אוהב אותך.
הגיוני שהוא התחתן עם מישהי כמוך.
כבר אין לי נשק.
יכולת להשתמש באקדח רק כי אני השתמשתי. אם תירה בי, תפר את הכללים.
בוא, חבר.
קח את ידי.
השמש עולה. הציד הסתיים.
הופעה טובה, מר טיינס.
הופעה מוצלחת בהחלט.
גברתי.
זה נגמר.
כן? -דודג', ברכותיי.
ידעתי שאתה וינר כשנפגשנו.
עכשיו אני רוצה שתיהנה משארית ימיך,
אם כי אף אחד מהם לא יהיה מרגש כמו היום שהענקתי לך עכשיו.
אין בעד מה.
האתלט הבא שלנו, אדוני.
אוי, אדוארדו.
אין לך מושג מה מצפה לך.
- דטרויט גבולות העיר -